Lejligheden ligger i boligkvarter med rigtig gode muligheder for indkøb og masser af både dyre og mindre dyre restauranter. God offentlig transport findes i nærheden, man skal dog tage en bus eller sporvogn, for at nå Roms metrolinjer. En del støj fra ejendommen og fra gaden. Lejligheden er lettere slidt, men alt fungerer. Gode senge, der bliver redt op efter ønske (enkeltsenge eller dobbeltsenge). Der er kun varme i radiatorerne om morgenen og om aftenen, så der kan blive ret koldt i løbet af natten. Elisabetta er en sød vært, der gerne gennemgår alt og hjælper med praktiske ting. Svartiden kan dog, i enkelte tilfælde, være lidt lang. Alt i alt er det en fin lejlighed til en (mini)ferie i Rom!